**Zdôvodnenie nerozdelenia predmetu zákazky s názvom**

**„*Špeciálne vozidlo na prevoz zaistených dôkazov*“**

Predmetom zákazky vo všeobecnosti je dodávka nového, nepoužitého (1 kus) automobilu triedy nákladné N2 na prevoz špeciálneho kontajnera, s ktorým musí byť predmetný automobil kompaktibilný, vrátane technickej dokumentácie, dopravy do miesta dodania, overenia funkčnosti v plnom rozsahu a inštruktáži (zaškolenie) obsluhy personálu verejného obstarávateľa.

Dôvody, ktoré viedli verejného obstarávateľa k nerozdeleniu predmet zákazky s názvom **„*Špeciálne vozidlo na prevoz zaistených dôkazov*“**  sú nasledujúce:

* využiť verejné financie efektívnym, účinným a transparentným spôsobom,
* skúsenosti verejného obstarávateľa z predchádzajúcich plnení rovnakého/obdobného predmetu zákazky najmä čo sa týka zabezpečenia technických, úžitkových parametrov a záruk celého predmetu zákazky (nie len technických, úžitkových parametrov a záruk súvisiacich s dodávkou automobilu triedy nákladné N2),
* jedná sa o jeden celok plnenia predmetu zákazky,
* pre plnenie predmetu zákazky je charakteristické zadávanie jednej zákazky ako celku,
* na relevantnom trhu sú dodávatelia predmetu zákazky, ktorí sú schopní a oprávnení plniť predmet zákazky komplexne ako jeden celok a predložiť aj ponuku, a ktorí sú zároveň malými alebo strednými podnikmi,
* pri zabezpečení – dodaní požadovaného tovaru ako jedného celku je pre verejného obstarávateľa efektívnejšie a hospodárnejšie komunikovať s jedným dodávateľom, ako oslovovať niekoľkých potenciálnych dodávateľov, čo by znamenalo zvýšenú administratívnu náročnosť pri plnení predmetného tovaru, jeho evidencii, fakturácii,
* nerozdelenie predmetu zákazky vzhľadom na charakter predmetu zákazky je v súlade s princípom hospodárnosti, efektívnosti, nediskriminácie hospodárskych subjektov a čestnej hospodárskej súťaže.

So zreteľom na hospodárnosť a dosiahnutie cieľa verejného obstarávania je verejný obstarávateľ presvedčený, že jediným spôsobom, ktorým je možné tento cieľ a hospodárnosť dosiahnuť je predmet zákazky **„*Špeciálne vozidlo na prevoz zaistených dôkazov*“** nedeliť ale zachovať ho v celistvom stave.